ราณี แคมเปน

ราณี แคมเปน (เกิด 24 ธันวาคม พ.ศ. 2532) ชื่อเล่น เบลล่า เป็นนักแสดงหญิงลูกครึ่งไทย-อังกฤษ สังกัดสถานีวิทยุโทรทัศน์ไทยทีวีสีช่อง 3 ได้รับฉายาว่าเป็น "เจ้าแม่พรีเซ็นเตอร์" และ "นางเอก 300 ล้าน" เป็นที่รู้จักกับบทบาท "กรองแก้ว" จากละครชุด สุภาพบุรุษจุฑาเทพ เรื่อง คุณชายพุฒิภัทร และบทบาท "แม่หญิงการะเกด/เกศสุรางค์" จากละครเรื่อง บุพเพสันนิวาส

ประวัติ 
ราณี แคมเปน เกิดเมื่อวันที่ 24 ธันวาคม พ.ศ.2532 ในกรุงเทพมหานคร เธอเป็นลูกครึ่งไทย-อังกฤษ เธอจบการศึกษาจากโรงเรียนอนุบาลชนานันท์ ชั้นประถมศึกษาที่โรงเรียนปราโมชวิทยารามอินทราและโรงเรียนประชานิเวศน์ จากนั้นเธอศึกษาต่อชั้นมัธยมศึกษาที่โรงเรียนสารวิทยา ระดับปริญญาตรีจากคณะวารสารศาสตร์และสื่อสารมวลชน มหาวิทยาลัยธรรมศาสตร์ ภาควิชาวิทยุโทรทัศน์ ระดับปริญญาโทที่คณะวารสารศาสตร์และสื่อสารมวลชน มหาวิทยาลัยธรรมศาสตร์ สาขาวิชาการบริหารสื่อสารมวลชน ด้วยคะแนนเกรดเฉลี่ย 3.50  ก่อนที่เธอจะเข้าสู่วงการ เธอได้ทำงานพาร์ทไทม์เป็นพนักงานร้านไอศกรีมสเวนเซ่นส์ ในห้างสรรพสินค้าแห่งหนึ่งมาก่อน เหตุผลเพราะเธอต้องการแบ่งเบาภาระคุณพ่อคุณแม่ เพราะช่วงนั้นเศรษฐกิจทางบ้านไม่ค่อยดี คุณแม่จากที่เป็นแม่บ้านก็ต้องออกไปทำงานข้างนอก ส่วนธุรกิจโรงเรียนสอนภาษาของคุณพ่อก็ซบเซา จากที่เคยมีทุกอย่าง ชีวิตก็เริ่มลำบาก ซึ่งการตัดสินใจทำงานพาร์ตไทม์ของเธอในครั้งนั้นทำให้รู้ซึ้งถึงคุณค่าของเงินมาก ๆ

ราณี เริ่มเข้าสู่วงการบันเทิงจากการแคสติ้งงานต่าง ๆ จนผลงานเข้าตาช่อง 3 และได้เซ็นสัญญาเป็นนักแสดงในสังกัด โดยเธอเล่นเป็นนางร้ายจากผลงานละครเรื่องแรก คือ รอยมาร ในบทบาทของ เมธาวี

วงการบันเทิง  
ราณีปรากฏตัวครั้งแรกในปี พ.ศ. 2554 ในละครเรื่อง รอยมาร และแสดงภาพยนตร์เป็นครั้งแรกใน มึงกู ​เพื่อนกันจนวันตาย แต่ก็ยังไม่เป็นที่รู้จักมากนัก

ในปี พ.ศ. 2556 ราณี ได้รับบทนำเป็นครั้งแรกในละครเรื่อง พรพรหมอลเวง คู่กับปกรณ์ ฉัตรบริรักษ์ รับบทเป็นตันหยง หญิงสาวที่ต้องมาสลับร่างสลับวิญญาณกับน้องเมย์ เด็กน้อยร่างกายอ่อนแอ ซึ่งจากละครเรื่องนี้ทำให้เธอเป็นที่รู้จักมากขึ้น ในปีเดียวกันนั้น เธอแสดงละครชุด สุภาพบุรุษจุฑาเทพ เรื่อง คุณชายพุฒิภัทร  ร่วมกับ จิรายุ ตั้งศรีสุข ที่สร้างชื่อเสียงให้กับเธอ โดยเธอได้รับรางวัลดาราเดลี่ เดอะเกรต อวอร์ดส์ ในสาขาดาวรุ่งหญิงที่สุดแห่งปี จากการโหวตของชาวไทย

ปีถัดมา ราณีมีละครด้วยกันถึง 3 เรื่อง ละครฟอร์มยักษ์อย่างเรื่อง ลูกทาส รับบทเป็นคุณน้ำทิพย์ หญิงสาวสูงศักดิ์ แสดงคู่กับ ภูภูมิ พงศ์ภาณุ เรื่องที่ 2 รับบทเป็น เนื้อนาง ในละครเรื่อง เพลิงฉิมพลี แสดงคู่กับ อธิชาติ ชุมนานนท์ และเรื่องที่ 3 รับบทน้ำริน ผีสาวความจำเสื่อม ในละครเรื่อง ภพรัก แสดงคู่กับ ปริญ สุภารัตน์
 
ในปี 2559 ราณีได้ แสดงละครเรื่อง ปดิวรัดา คู่กับ จิรายุ ตั้งศรีสุข อีกครั้งหลังจากเคยร่วมงานกันในละครเรื่อง คุณชายพุฒิภัทร ต่อมาในปี พ.ศ. 2561 แสดงในละครแนวรักตลกที่อิงประวัติศาสตร์ เรื่อง บุพเพสันนิวาส แสดงคู่กับ ธนวรรธน์ วรรธนะภูติ

ผลงานการแสดงอื่น ๆ มีทั้งภาพยนตร์ เช่น อีเรียมซิ่ง และบุพเพสันนิวาส 2 และละคร เช่น กรงกรรม ร้อยเล่ห์มารยา ให้รักพิพากษา และพรหมลิขิต

ผลงานการแสดง

ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

ภาพยนตร์

เพลง 
 "Happy Birthday ช่อง 3" ร้องร่วมกับ จิรายุ ตั้งศรีสุข
 "เซตแล้วตบ" เพลงเชียร์ทีมวอลเลย์บอลไทย เวิลด์กรังด์ปรีซ์ 2016 ร้องร่วมกับ นิษฐา จิรยั่งยืน, ราศรี บาเล็นซิเอก้า จิราธิวัฒน์, คิมเบอร์ลี่ แอน โวลเทมัส, อุรัสยา เสปอร์บันด์ และรณิดา เตชสิทธิ์
 "เธอหนอเธอ (Special Version)" เพลงประกอบละคร บุพเพสันนิวาส Special Edition
 เพลง ลาซาด้าช้อปติดไซเรน ร้องร่วมกับ ธนภพ ลีรัตนขจร, พาริส อินทรโกมาลย์สุต และ ณิชาภัทร ฉัตรชัยพลรัตน์
 เพลง รัก ร้องร่วมกับ ธนวรรธน์ วรรธนะภูติ (เพลงประกอบละคร ร้อยเล่ห์มารยา)
 เพลง ลาวดวงเดือน (เพลงประกอบภาพยนตร์ อีเรียมซิ่ง)​

คอนเสิร์ต 
 Magic James The Concert เมจิก เจมส์ (รับเชิญ)
บุพเพสันนิวาสFanmeeting จะกี่ภพกี่ชาติก็ขาดเธอไม่ได้
 LOVE IS IN THE AIR : CHANNEL3 CHARITY CONCERT
PECK PALITCHOKE Concert #2 : LOVE IN SPACE (รับเชิญ)

ละครเวที 
 ละครเพลง "ดุจดวงใจไทยทั้งผอง เดอะมิวสิคัล" รับบท สายธาร
 บุพเพสันนิวาสแฟนมีตติ้ง คอนเสิร์ต
 ละครเพลงในสวนฝัน “ผสานใจภักดิ์ถวายองค์ราชัน” เฉลิมพระเกียรติพระบาทสมเด็จพระเจ้าอยู่หัว รัชกาลที่ 10 ในพระราชพิธีบรมราชาภิเษก (26 พฤษภาคม 2562)
 Jaymart Group Presents หมู่ 2 (4-9 ตุลาคม พ.ศ. 2565)

มิวสิควีดีโอ  
 เพลง จะรักจนกว่าจะรู้ - ตั้ม The Star
เพลง ถลำ - สุกฤษฎิ์ วิเศษแก้ว
 เพลง ซ่อนกลิ่น - ปาล์มมี่
เธอหนอเธอ Special version

รางวัล

อ้างอิง

แหล่งข้อมูลอื่น 
 Instagram เบลล่า ราณี
 Twitter เบลล่า ราณี
 TikTok เบลล่า ราณี
              

ชาวไทยเชื้อสายอังกฤษ
นักแสดงไทยเชื้อสายอังกฤษ
บุคคลจากโรงเรียนสารวิทยา
บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
พุทธศาสนิกชนชาวไทย
นักแสดงสังกัดช่อง 3
นักแสดงหญิงชาวไทย
นักแสดงละครโทรทัศน์หญิงชาวไทย
นักแสดงภาพยนตร์หญิงชาวไทย
นักแสดงหญิงชาวไทยในศตวรรษที่ 21
ผู้มีชื่อเสียงทางโทรทัศน์ชาวไทย
ศิลปินที่เป็นแนวร่วมกปปส.